CELEX: 62014TN0419
Language: et
Date: 2014-06-12 00:00:00
Title: Kohtuasi T-419/14: 12. juunil 2014 esitatud hagi – The Goldman Sachs Group versus komisjon

25.8.2014   
            
            
               ET
            
            
               Euroopa Liidu Teataja
            
            
               C 282/41
            
         12. juunil 2014 esitatud hagi – The Goldman Sachs Group versus komisjon
   (Kohtuasi T-419/14)
   2014/C 282/54
   Kohtumenetluse keel: inglise
   
      Pooled
   
   
      Hageja: The Goldman Sachs Group, Inc (New York, Ameerika Ühendriigid) (esindajad: advokaadid W. Deselaers, J. Koponen ja A. Mangiaracina)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada tervikuna või osaliselt komisjoni 2. aprilli 2014. aasta otsuse C(2014) 2139 final, milles käsitletakse juhtumit AT.39610 – Elektrikaablid, artiklid 1, 2, 3 ja 4 osas, mis puudutavad hagejat; ja/või
            
         
               —
            
            
               vähendada hagejale otsuse artiklis 2 määratud trahvi;
            
         
               —
            
            
               mõista käesoleva menetluse kulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kuus väidet.
   
               1.
            
            
               Esimene väide, mille kohaselt vaidlustatud otsus on vastuolus ELTL artikli 101 ja nõukogu 16. detsembri 2002. aasta määruse (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (1) artikli 23 lõikega 2 osas, mille kohaselt vastutab GS Group solidaarselt väidetavalt Prysmian’i toimepandud rikkumise eest.
            
         
               2.
            
            
               Teine väide, mille kohaselt vaidlustatud otsus on vastuolus nõukogu määruse nr 1/2003 artikliga 2 ja ELTL artikliga 296, kuna selles põhjendata õiguslikult piisavalt, et GS Group avaldas asjaomasel ajavahemikul otsustavat mõju Prysmianile.
            
         
               3.
            
            
               Kolmas väide, mille kohaselt vaidlustatud otsus on vastuolus ELTL artikli 101 ja nõukogu määruse nr 1/2003 artikli 23 lõikega 2, kuna see rikub isikliku vastutuse ja süütuse presumptsiooni põhimõtteid.
            
         
               4.
            
            
               Neljas väide, mille kohaselt vaidlustatud otsus on vastuolus ELTL artikli 101 ja nõukogu määruse nr 1/2003 artikli 23 lõikega 2, kuna see rikub õiguskindluse ja karistuste individuaalsuse põhimõtteid osas, milles komisjon ei jaganud trahvisummat ära.
            
         
               5.
            
            
               Viies väide, mille kohaselt komisjon on rikkunud hageja kaitseõigusi (olulise menetlusnormi rikkumine), kuna komisjon ei võimaldanud õigeaegselt tutvuda oluliste dokumentidega.
            
         
               6.
            
            
               Kuues väide, mille kohaselt Üldkohus peaks vähendama GS Groupile vaidlustatud otsuses määratud trahvisummat, mis peaks olema määratud Prysmianile.
            
         
      (1)  ELT L 1, 4.1.2003, lk 1.